Cuneiform Tablet Kt 92/k 196 (AKT 5 51)
Cuneiform tablet, dated to the Old Assyrian Period (ca. 1950-1850 BC).
Genre: memo
Transliteration:
0.5 ma-na KÙ.BABBAR ta-ad-mì-iq-tám ša a-lá-ḫi-nim ša tù-ùḫ-pì-a ì-lí-ba-ni i-ḫi-bi₄-il₅-ma 5 ma-na AN.NA iš-tù a-lim{ki} i-na e-lá-i-šu AN.NA a-na a-lá-ḫi-nim pí-šu-ú i-dí-in i-na tù-ùḫ-pì-a iṣ-bu-tù-ni-ma 5 ma-na AN.NA a-na zu-mu-ú kà-ší-im ša qá-té a-lá-ḫi-nim áš-qúl IGI a-šùr-DU₁₀ DUMU a-bu-ša-lim IGI a-šùr-GAL DUMU i-na-a IGI lá-ba-na-da DUMU sà-sa-lim IGI ku-ur-ku-ri-im DUMU a-ku-ú-a IGI a-šùr-ma-lik DUMU a-šùr-lá-ma-sí IGI {d}UTU-ṣú-lu-li DUMU bu-ur-IŠTAR IGI kà-ar-zi-li-li kà-nu-tum a-ša-at il₅-ba-ni ta-aṣ-ba-ta-ni-ma um-ma ší-it-ma 0.5 ma-na KÙ.GI pá-ša-lam ù 1.5 ma-na KÙ.BABBAR ša a-na-aḫ-ì-lí DUMU DU₁₀-ṣí-lá-a-šùr a-na a-lim{ki} i-ni-iš-ú KÙ.BABBAR ù KÙ.GI i-a-um ṭup-pá-am ša ší-be ša ba-áb i-lim ša KÙ.BABBAR ù KÙ.GI ší-a-ú-ni tù-kà-li-mì-ma 2 ma-na KÙ.BABBAR IGI a-nu-pí-a DUMU ú-ṣú-ur-ša-a-šùr IGI ur-da-a-šur DUMU DIRI-im IGI a-šùr-ni-šu-um DUMU iz-kà-nim IGI mu-tí-ša IGI ì-lí-a a-ḫi-ša-a IGI ma-num-ki-a-šur DUMU il₅-we-da-ku i-na tù-ùḫ-pì-a a-dí-ší-im ša-bu-a-at ù-lá ta-tù-ra-am šu-ma ṭup-pé-e i-na kà-ni-iš lá ta-ta-ad-nam i-le i-ṣé-ri-ša-a i-šu 13 GÍN KÙ.BABBAR a-šu-mì e-na-a-šùr DUMU da-da-nim a-šùr-e-mu-qí kà-ṣa-ar a-sà-nim e-pu-li IGI ku-sà-tí-a IGI {d}UTU-ṣú-lu-li DUMU bur-IŠTAR IGI šu-nu-nu DUMU a-da-da-a 12 GÍN KÙ.BABBAR ša ma-lá-ḫu-um a-na bé-lúm-ba-ni DUMU šu-ra-ma ḫa-bu-lu-ma KÙ.BABBAR i-na li-bi ma-lá-ḫi-im aṣ-ba-at-ma um-ma šu-ut-ma KÙ.BABBAR iš-tù ú-lá-ma ú-šé-ba-lá-kum IGI {d}UTU-ṣú-lu-li DUMU bu-ur-IŠTAR IGI a-šùr-ma-lik DUMU a-šùr-lá-ma-sí 1 e-ma-ra-am ṣa-lá-ma-am a-na ṣé-er ḫa-na-na-ri-im a-šùr-e-mu-qí ù ma-lá-ḫi-im a-na ší-mì-im ta-da-nim a-na ú-lá-ma-a kà-ṣa-ar ḫa-na-na-ri-im DUMU e-lá-li ša ṭup-ša-ru-tám i-na ma-ma-a iṣ-bu-tu ir-de₈-e IGI ì-lí-a DUMU i-na-sú-in 6 GÍN KÙ.BABBAR ni-is-ḫa-sú wa-ta-ar a-na en-um-ì-lí ša ga-ba-tim a-dí-in 1 {TÚG}ku-ta-nam SIG₅ ba-lúm gám-ri-im ú-šé-lá-am 7 GÍN KÙ.BABBAR ni-is-ḫa-sú wa-ta-ar a-na a-šùr-DU₁₀ a-dí-in iš-tù a-lim{ki} {TÚG}ku-ta-nam SIG₅ ba-lúm gám-ri-im ú-šé-lá-am 1 ma-na.TA URUDU a-dí-šu-nu-tí IGI e-na-a-šùr DUMU da-lá-áš IGI a-šùr-{d}UTU-ši DUMU pì-lá-aḫ-a-šùr 1.5 ma-na KÙ.BABBAR 1 GÚ 25 ma-na URUDU SIG₅ a-ḫa-ma 3 GÍN KÙ.BABBAR a-na am-tí-a 3 GÍN KÙ.BABBAR ú 0.33333 GÍN 15 ŠE KÙ.BABBAR ša i-li-šu ša a-šùr-i-mì-tí 0.25 GÍN 8.5 ŠE KÙ.GI pá-ša-lam ù 1 e-ma-ra-am ṣa-lá-ma-am mì-ma a-nim al-pì-lí a-dí-in 10 GÍN KÙ.BABBAR a-ḫa-ma 3 GÍN KÙ.BABBAR ša a-šùr-ba-ni ú e-ma-ra-am ṣa-lá-ma-am kà-ar-pá-at a-lá-ni mì-ma a-nim a-na a-sà-nim a-dí-in-ma 0.5 GÍN KÙ.BABBAR a-na a-šùr-ba-ni a-dí-in-ma a-na a-lim{ki} ú-šé-bi-il₅ 2 ma-na 7 GÍN KÙ.BABBAR iš-tí a-šur-i-mì-tí DUMU ma-num-ba-lum-a-šùr ku-nu-ku-ú ša-zu-uz-tí-a i-ba-ší <gap>-tám al-pì-lí <gap>